ANC 'onthuts' oor gebeure in Zimbabwe | Maroela Media
Gwede Mantashe (Foto: ANA)
Daar was geen gesprekke of waarskuwings tussen Zimbabwe se Zanu-PF en die ANC oor die verwydering van Mugabe nie. "Ons het nie geweet wat gebeur nie. Enigiemand wat dink iemand anders het in ons oor gefluister dat Mugabe verwyder gaan word, moet weet dat dit glad nie gebeur het nie," het Mantashe aan verslaggewers in Johannesburg gesê.
"Ons was onthuts, maar ons het die ontwikkelings binne die Zanu-PF dopgehou, vandat [voormalige visepresident] Joyce Mujuru uitgeskop is. Daar was 'n reeks gebeure in Zanu-PF wat ons bekommer het, maar ons het geen beheer daaroor gehad nie, want dit is 'n sustersparty."
Adjunkpresident Emmerson Mnangagwa se afdanking was ook 'n verrassing vir die ANC, het hy bygevoeg.
Pres. Jacob Zuma het vroeër met Mnangagwa in Pretoria vergader. Hy het uit Zimbabwe gevlug nadat hy vroeër vandeesmaand afgedank is en sal na verwagting later Woensdag terugkeer na die land. Die 75-jarige is deur die Zanu-PF genomineer om die presidentskap oor te neem en sal Vrydag ingesweer word.
Jacob Mudenda, speaker van die Zimbabwiese parlement, het Mugabe se bedanking Dinsdag bevestig toe die parlement vergader het, met 'n mosie om Mugabe te vervolg. Hy het gesê hy het 'n brief van die 93-jarige ontvang om die beplande aanklagproses te staak.
Mugabe is al sedert 1980 president van Zimbabwe toe die land onafhanklikheid bekom het. Nuus oor Mugabe se bedanking het tot feesvieringe in Harare gelei.
Ag ou Gwede look and learn.
Claudia · 2 jare gelede
'Fool' · 2 jare gelede
As dit al was wat ek in 1959 in my engelse matriekklas geleer het en onthou dan is dit die moeite werd nl.: 'You can fool some of the people all the time; You can fool all the people some of the time; But you can not fool all the people all the time'.
So, neem kennis.
Ja Grootmenere anc mense kan jou in 'n posisie indruk maar dieselfde mense kan jou weer uitskop.
Dis NOU Zuma se beurt om in 'n staat van beskuldiging geplaas te word in die parlement.Hy was nog nooit 'n leier nie.Net 'n vernietiger.
Lyk my hulle skrik so effens?Weet wat wag vir hulle?
die anc was onthuts want hulle weet hulle beurt kom en dit kom vinniger as wat meeste mense dink
Jan, ek weet nie so seker of daarop gehoop moet word nie want die vraag bly oop as die anc in Zimbabwe se spore volg, ten gunste van wie dit sal wees. Dit DA-lede tussen ons, wat ooglopend stiller geword het die laaste jaar of ietwat langer, kan hoop dat dit ten gunste van hul party sal wees maar dit sal 'n koalisie-konkoksie wees met toegewings in die duisternis van donker afrika in.
Freud · 2 jare gelede
Wat se jy nou eintlik Gwede? Dat alles wat in ander Afrika lande gebeur eers die die ANC goedgekeur moet word? Moet julle eers ingelig word oor dinge in n ander land? Hoekom raak jy nie bietjie bekommerd oor jou eie land en sy mense nie?
Jakoppie is volgende. Oppas
Countryboy · 2 jare gelede
Ek het al gelder…sodra die anc iets se dan is dit net mooi die teenoorgestelde van wat die waarheid is…."Fool" , jy Kon dit nie beter gese het nie…ek dink die anc kan nie regtig meer die massas fool nie…en hulle is bang dieselfde gebeur nou hier…
Jacob Britharius · 2 jare gelede
Die ANC se gewone taktiek – vestig die aandag op iets anders terwyl ons SA plunder. Vee eers voor julle eie deur voordat julle julle neuse indruk waar dit nie hoort nie.
Vir al die jare het die ANC stilgebly oor die onreg in Zimbabwe maar nou wil julle inmeng? Los Zimbabwe uit sodat hulle kan herstel en daardie land kan genees. Ek glo regtig die regering van Zimbabwe gaan nie julle korrupte spul se raad en advies benodig nie.